Румен Ченков
Аз съм католик…

chitanka.info

Аз съм католик, но ме е срам

за нищетата на духовните пастири,

които калят оня Божи храм,

не съграден от камък и кумири,

а приютен в човешките души

и станал път към нашето спасение.

По него храчат светите отци,

засипват го с боклук и омерзение.

Срамувам се, че в техните сърца,

за жалост има повече агресия.

Но чудно ли е, щом като сега

да си свещеник, просто е професия.

2004 г.

Добрич

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.